Lěsna wjerbinka

Lěsna wjerbinka (Chamerion angustifolium)Wědomostne mjeno při GRIN  je rostlina ze swójby rěpnicowych rostlinow (Onagraceae). Dalše serbske ludowe mjena su styskniwka, čerwjeny lenčk a hórski lenčk.

Po někotrych žórłach ma wědomostne mjeno Epilobium angustifolium.

 Wopis 
Lěsna wjerbinka je trajne zelo, kotrež docpěwa wysokosć wot 60 hač 120 cm (1,5 m). Rostlina je zymokruta.

Stołpik je zrunany a nahi.

 Łopjena 
Łopjena su schódne a na delnim boku módrozelene. 

 Kćenja 
Kćěje wot julija hač awgusta. Róžojte abo purpurnbarbne kćenja staji w dołhej kići. Kćenja su jenož na spočatku pruho-symetriske. Pěsta ma štyri hwěžkojte hałužki. 

 Stejnišćo 
Rosće w lěsnych swětlinach, na hólnišćach, na płoninach, na kotrychž wichor powali wšě štomy, na lěsnych pućach a na brjohach. Ma radšo čerstwe, zwjetša małowapnate pódy.

 Rozšěrjenje 
Rostlina je w sewjernych regionach a horinach Eurazije a sewjerneje Ameriki rozšěrjena.

 Systematika 
Prěnje wozjewjenje tuteje družiny je so w lěće 1753 wot Carl von Linné w Species Plantarum, 1, S. 347 z mjenom Epilobium angustifolium přewjedło. W lěće 1972 bu wona wot Josef Holub w Folia Geobotanica et Phytotaxonomica, 7 (1), S. 86 z mjenom Chamerion angustifolium (L.) Holub do roda Chamerion (Raf.) Raf. ex Holub stajena. Eintrag bei Tropicos. Dalši synonym je Epilobium spicatum Lam.. 

Wot Chamerion angustifolium stej najmjeńša dwě poddružinje płaćiwej :
 Chamerion angustifolium (L.) Holub subsp. angustifolium 
 Chamerion angustifolium subsp. circumvagum (Mosquin) Hoch

 Wužiwanje 

 Nóžki 

 Žórła 
 Botanica, Einjährige und mehrjährige Pflanzen, Über 2000 Pflanzenporträts, ISBN 978-3-8331-4469-1, strona 309 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 28 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

 Eksterne wotkazy 



Kategorija:Rěpnicowe rostliny